În municipiul Zalău, pe strada Simion Bărnuțiu, în data de 28 mai, la ora 12, o femeie în vârstă de 63 de ani, în timp ce conducea un autoturism la intersecția cu strada Dumbrava, nu a acordat prioritate de trecere unui autoturism condus de un bărbat în vârstă de 34 de ani pe direcția Dumbrava Nord – spital. În urma accidentului rutier, bărbatul a suferit leziuni ușoare fiind transportat la spital. Ambele persoane au fost testate cu aparatul etilotest, rezultatele fiind negative. Polițiștii Biroului Rutier continuă cercetările într-un dosar de cercetare penală întocmit sub aspectul comiterii infracțiunii de vătămare corporală din culpă.